== Familielivet ==
[[Fil:Hornslet Kirke Kapel.JPG|thumb|150px|right|Jørgen Rosenkrantz' gravkapel ved [[Hornslet Kirke]]]]
Jørgen Ottesen Rosenkrantz var efterhånden bleven en ungkarl på knap 36 år, før han som ovennævnt [[5. februar]] [[1559]] havde indgået ægteskab med den 18 år yngre hofjomfru Dorthe (Dorothea) Gundesdatter Lange ([[1541]]-[[1613]]). Hun var datter af [[Gunde Lange]] til [[Brejninggaard]] og Karen Hansdatter Breide. Ved sit valg af ægtefælle har Rosenkrantz næppe skelet til medgiften, for Dorthe Lange synes ikke havde været særlig rig. Om fru Dorthe vides stort set intet andet, end at hun delte sin mands dybe religiøsitet. Ved sin mands død overlod hun [[Rosenholm Slot|Rosenholm]] til sin søn og svigerdatter og tog ophold på [[Skaføgård]], der blev hendes enkesæde i de næste 17 år. I anekdoter om hendes enkestand berettes om hendes stridbarhed, men disse fortællinger kan dog ikke underbygges i kilderne.<ref>"Rosenholm og Rosenkrantzerne" (s. 53)</ref>
Titler Politik Samfund Historie Ledelse Ledere